OzLabs/hebrew-wiki-articles huggingface dataset:
אנתוני איררדי

אנתוני "טוני" ר. איררדי (באנגלית: Anthony "Tony" R. Ierardi) הוא קצין בדימוס בדרגת לוטננט גנרל ששירת כראש אגף מבנה הכוח, משאבים והערכה במטות המשולבים.

==ביוגרפיה==
איררדי נולד בפילדלפיה שבפנסילבניה. ב-1982 סיים תואר ראשון בניהול באוניברסיטת וושינגטון ולי שבוירג'יניה והתגייס לצבא ארצות הברית.

הוכשר כקצין שריון ושירת כמפקד מחלקה וסגן מפקד פלוגה בגדוד הראשון של רגימנט הפרשים העשירי בדיווייזית החי"ר הרביעית. לאחר קורס קציני שריון מתקדם שירת כמפקד מחלקה ובמטה מפקדת הגדוד השני של רגימנט הפרשים המשוריין השני בבמברג שבגרמניה המערבית. הוא השתתף עם הרגימנט במלחמת המפרץ. בשנים 1993–1994 שירת כקצין מבצעים בגדוד השני של רגימנט השריון ה-72 בדיוויזיית החי"ר השנייה המוצבת בקוריאה הדרומית. ב-1996 מונה לעוזר לענייני אמריקה הלטינית של מפקד פיקוד דרום וב-1997 לעוזרו של מפקד כוחות נאט"ו ומפקד פיקוד אירופה. 

ביוני 1998 מונה למפקד הגדוד הראשון ברגימנט הפרשים השביעי ובהמשך שימש קצין מבצעים של דיוויזיית הפרשים הראשונה. לאחר לימודים במכללת המלחמה של הצי מונה ביוני 2002 למפקד החטיבה הראשון של דיוויזיית החי"ר השנייה בקוריאה הדרומית וביולי 2004 מונה לראש מטה הדיוויזיה. 

בספטמבר 2005 מונה לראש מחלקת פיתוח יכולות במרכז שילוב היכולות של הצבא. בשנים 2006–2008 פיקד על כוח המשימה המשותף של מחלקת ההגנה של ארצות הברית ופיקוד צפון למלחמה בסחר בסמים ובטרור שמפקדתו בפורט בליס. 

ביוני 2008 הוצב באפגניסטן כסגן מפקד לנושא תכנון בפיקוד העברת השליטה הביטחונית. בנובמבר 2009 מונה לכראש מחלקה באגף מבנה הכוח, משאבים והערכה של המטות המשולבים, במסגרת זו שימש מנהל קבוצת התכנון לפתרון בעיית מטעני הצד (IED) שבמשרד תת-מזכיר ההגנה. ביולי 2010 מונה לראש אגף מחלקת ניהול הכוח במטה צבא ארצות הברית. בדצמבר 2010 קודם לדרגת מייג'ור גנרל.

ביוני 2012 מונה למפקד דיוויזיית הפרשים הראשונה בפורט הוד, בתקופה שבה הקורפוס השלישי הוצב באפגניסטן שימש גם כמפקד בפועל של בסיס פורט הוד. במרץ 2014 מונה לסגן מפקד הקורפוס השלישי ושירת בתפקיד עד יולי אותה שנה. מיולי עד דצמבר 2014 שימש עוזר מיוחד למנהל מטה הצבא. 

בדצמבר 2014 קודם לדרגת לוטננט גנרל ומונה לראש אגף מבנה הכוח, משאבים והערכה במטה צבא ארצות הברית. ב-2015 מונה לראש אגף מבנה הכוח, משאבים והערכה במטות המשולבים במקום מארק רמזי. הוא שירת בתפקיד עד אוגוסט 2019.

לאחר פרישתו מונה לראש מטה חברת Rebellion העוסקת בפיתוח תוכנה בתחום הביטחוני.

איררדי בעל תואר שני בלימודי אמריקה הלטינית מאוניברסיטת ג'ורג'טאון, בוגר המכללה לפיקוד ומטה של צבא מקסיקו (Escuela Superior de Guerr), בעל תואר שני בלימודי ביטחון לאומי ממכללת המלחמה של הצי. נשוי לאנג'לה ואב לשניים.

==קישורים חיצוניים==

* [http://docs.house.gov/meetings/AS/AS25/20150319/103156/HMTG-114-AS25-Bio-IerardiUSAA-20150319.pdf ביוגרפיה] באתר בית הנבחרים של ארצות הברית
* [http://pinnacle.ndu.edu/Portals/87/Documents/End%20of%20Course%20Info/JOM%20Modules.pdf ביוגרפיה] באתר האוניברסיטה לביטחון לאומי

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי דיוויזיית הפרשים הראשונה
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
עונת 1967/1968 בפוטבול ליג

עונת 1967/1968 הייתה העונה ה-69 של הפוטבול ליג שהיא הייתה הליגה האנגלית הבכירה בכדורגל העונה החלה ב-19 באוגוסט 1967 והסתיימה ב-21 במאי 1968. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות.וולברהמפטון וונדררס וקובנטרי סיטי (בפעם הראשונה בתולדות המועדון). היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

מנצ'סטר סיטי זכתה באליפות בפעם השנייה בתולדות המועדון.

בסוף העונה לליגת משנה ירדו שפילד יונייטד ופולהאם. במקומן לליגה הבכירה עלו איפסוויץ' טאון וקווינס פארק ריינג'רס (בפעם הראשונה בתולדות המועדון).

==כדורגלנים מצטיינים==
רון דייוויס מסאות'המפטון כבש 37 שערים וזכה בתואר מלך השערים לצד ג'ורג' בסט ממנצ'סטר יונייטד. לרון דייוויס זו הייתה הזכייה השנייה ברציפות.

ג'ורג' בסט ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| מנצ'סטר סיטי||42||26||6||10||86||43||2.000||43||58 ||זכייה בליגה העפלה לגביע האלופות
|- style="background:#66CDAA;"
|2|| מנצ'סטר יונייטד||42||24||8||10||89||55||1.618||34||56||העפלה לגביע האלופות כמחזיקת התואר
|- bgcolor=#FFF5C4
|3|| ליברפול||42||22||11||9||71||40||1.775||31||55||העפלה בגביע ערי הירידים
|- bgcolor=#FFF5C4
|4|| לידס יונייטד||42||22||9||11||71||41||1.732||30||53|| העפלה בגביע ערי הירידים
|-
|5|| אברטון||42||23||6||13||67||40||1.675||27||52
|-
|6|| צ'לסי||42||18||12||12||62||68||0.912||6-||48
|-
|7|| טוטנהאם הוטספר||42||19||9||14||70||59||1.186||11||47
|- bgcolor=#99BADD 
|8|| וסט ברומיץ' אלביון||42||17||12||13||75||62||1.210||13||46||העפלה לגביע אירופה למחזיקות גביע|-
|-
|9|| ארסנל||42||17||10||15||60||56||1.071||4||44
|-
|10|| ניוקאסל יונייטד||42||13||15||14||54||67||0.806||13||41
|- bgcolor=#FFF5C4
|11|| נוטינגהאם פורסט||42||14||11||17||52||64||0.813||12-||39||העפלה בגביע ערי הירידים
|-
|12|| וסטהאם יונייטד||42||14||10||18||73||69||1.058||4||38
|-
|13|| לסטר סיטי||42||13||12||17||64||69||0.928||5-||38
|-
|14|| ברנלי||42||14||10||18||64||71||0.901||7-||38
|-
|15|| סנדרלנד||42||13||11||18||51||61||0.836||10-||37
|-
|16|| סאות'המפטון||42||13||11||18||66||83||0.795||-17||37
|-
|17|| וולברהמפטון וונדררס||42||14||8||20||66||75||0.880||9-||36
|-
|18|| סטוק סיטי||42||14||7||21||50||73||0.685||23-||35
|-
|19|| שפילד וונסדי||42||11||12||19||51||63||0.810||12-||34
|-
|20|| קובנטרי סיטי||42||9||15||18||51||71||0.718||20-||33
|- bgcolor=#F08080
|21|| שפילד יונייטד||42||11||10||21||49||70||0.700||21-||32||ירדה ליגה
|- bgcolor=#F08080
|22|| פולהאם||42||10||7||25||56||98||0.571||42-||27||ירדה ליגה
|}

==קישורים חיצוניים==
* [http://www.rsssf.com/engpaul/FLA/1967-68.html נתונים מפורטים מאתר rsssf]

קטגוריה:תחרויות כדורגל ב-1967
קטגוריה:תחרויות כדורגל ב-1968
קטגוריה:עונות בפוטבול ליג
קטגוריה:1967 בממלכה המאוחדת
קטגוריה:1968 בממלכה המאוחדת
צ'ארלס גרהארט

צ'ארלס האנטר גרהארט (באנגלית: Charles Hunter Gerhardt ; 6 ביוני 1895 – 12 באוקטובר 1976) היה מייג'ור גנרל בצבא ארצות הברית, אשר פיקד על הדיוויזיה ה-29 בחזית מערב אירופה במלחמת העולם השנייה, ובכלל זה בחוף אומהה במהלך הנחיתה בנורמנדי.

==ביוגרפיה==
===ראשית חייו===
גרהארט נולד ב-6 ביוני 1895 לקצין קבע בצבא ארצות הברית, שסיים לבסוף בדרגת בריגדיר גנרל. בשנת 1913 החל גרהארט את לימודיו בווסט פוינט, ובשנת 1917 הוסמך כלוטננט משנה זמן קצר לאחר כניסת ארצות הברית למלחמת העולם הראשונה. בין חבריו שסיימו עמו היו מת'יו רידג'וויי, מארק קלארק, ג'וזף לוטון קולינס, ארנסט הרמון, נורמן קוטה, לורנס קייזר, פרדריק אוגוסטוס אירווינג, ברייאנט מור, וויליאם קלי הריסון, ועוד רבים אחרים שהגיעו לתפקידי פיקוד בכירים במהלך מלחמת העולם השנייה ולאחריה.

===קריירה צבאית===
בתחילה שירת גרהארט ביחידת פרשים בטקסס, ולאחר מכן לחם בחזית המערבית במסגרת הדיוויזיה ה-89.

לאחר המלחמה מילא גרהארט תפקידים שונים בצבא, ובשנת 1932 נבחר לשופט באירועי הרכיבה במשחקים האולימפיים שהתקיימו בלוס אנג'לס.

===מלחמת העולם השנייה===
בזמן המתקפה היפנית על פרל הארבור היה גרהארט מפקד חטיבת הפרשים ה-56, ובאוגוסט 1942 מונה למפקד הראשון של הדיוויזיה ה-91 שהייתה אחראית על אימון הטירונים לצבא. ביולי 1943 מונה גרהארט למפקד הדיוויזיה ה-29 שהוצבה בדרום-מערב אנגליה לקראת הפלישה לנורמנדי.

גרהארט היה מפקד קפדן שהקפיד מאוד על המשמעת, ומסופר עליו שגער בחייל שהשליך קליפת תפוז על הקרקע במהלך הלחימה בחוף אומהה. גרהארט פיקד על הדיוויזיה ה-29 החל מהנחיתה בחוף אומהה, ועד לסיום מלחמת העולם השנייה. שיעור הנפגעים בדיוויזיה היה גבוה מאוד, ובמהלך הלחימה ספגה הדיוויזיה 20,600 הרוגים, פצועים ושבויים. כמו כן נחשב גרהארט למפקד רופף מבחינה מוסרית, משום שפתח בית בושת לחיילי הדיוויזיה ברן, עד שהורה עומר בראדלי לסגור אותו.

===לאחר המלחמה===
לאחר המלחמה הורד גרהארט לדרגת קולונל, בעקבות שיעור האבדות הגבוה שספגה הדיוויזיה, ועקב העמדה המוסרית הרופפת שלו. גרהארט שימש כנספח ההגנה של ארצות הברית בברזיל ובתפקיד בפורט מיד, מרילנד, ובשנת 1948 פרש מהצבא בדרגת מייג'ור גנרל.

ב-9 באוקטובר 1976 מת גרהארט בביתו, ונקבר בבית הקברות הלאומי ארלינגטון.

==קישורים חיצוניים==

* [http://eisenhower.archives.gov/Research/Finding_Aids/G.html צ'ארלס גרהארט]

==הערות שוליים==

קטגוריה:אישים הקבורים בבית הקברות הלאומי ארלינגטון
קטגוריה:קצינים אמריקאים במלחמת העולם הראשונה
קטגוריה:מעוטרי כוכב הכסף
קטגוריה:אמריקאים מעוטרי אות לגיון ההצטיינות
קטגוריה:גנרלים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)

קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1895
קטגוריה:אמריקאים שנפטרו ב-1976
בשביל אהבתה

בשביל אהבתה הוא שיר של הזמרת דיקלה, אשר יצא במסגרת מיזם 929 - תנ"ך ביחד. הוא נכתב על ידי מאיר גולדברג והולחן על ידי דיקלה ויפתח שחף. השיר נוצר בהשראת ספר שמואל ועוסק בסיפורה של מיכל שניתנה לפלטיאל בן ליש אחרי שהובטחה לדוד. אחרי מותו של שאול תבע אותה דוד בחזרה לעצמו ולקח אותה מפלטיאל שהלך אחריה כשהוא ממרר בבכי. 929 ושיר הוא פרויקט מבית מיזם 929 שמטרתו להנגיש את הטקסט התנכי לקהל רחב בהקשרים תרבותיים ואקטואליים. המיזם ייסד שיטת קריאה משותפת של פרק ביום ויזם אתר עשיר המחבר את התנ"ך לעולמות תוכן רבים. המיזם תומך בפרויקטים תרבותיים ובראשם 929 ושיר.

== וידאו קליפ ==
הווידאו קליפ מתחיל כאשר רואים אישה באולם של הצגות, בזמן שהכול מצולם בשחור לבן. לאחר מכן ניתן לראות את דיקלה מתחילה לשיר את מילות השיר כשהיא נמצאת בחדר אפור, ותוך כדי אנשים אשר בונים תפאורה על הבמה שבמרכז המקום. לאחר מכן האישה שהופיעה בהתחלה מטפסת על חבל ועושה פעלולים רבים ברחבי האולם. בין לבין ניתן לראות את השחקנים של ההצגה כשהם נמצאים בחדר שבו הם מתאפרים, מחליפים תלבושות, מסתרקים ומסדרים את עצמם ככל הנראה לקראת ההופעה שלהם. בשיר ניתן לראות רמיזות לאהבה ותשוקה. לאחר מכן ניתן לראות את האישה ביחד עם בן אדם בזמן שהם תלויים בחבל ברחבי האולם ותוך כדי עושים פעלולים באוויר ומתאמנים לקראת ההופעה האמיתית ככל הנראה. מדי פעם ניתן לראות אנשים בתוך חדר כשכל קירותיו משובצים בריבועים. בקליפ דיקלה לא מרבה להופיע. נכון ל-2018, הקליפ צבר קרוב ל-300 אלף צפיות.

== קישורים חיצוניים ==

* 
* איריס קול, [http://103fm.maariv.co.il/programs/media.aspx?ZrqvnVq=GHLKJE&c41t4nzVQ=M דיקלה על הדואט עם שלמה ארצי: "מסתבר שהוא כתב את השיר במיוחד בשבילי"], באתר 103fm, 12 בינואר 2016
* 
* הליקון, [https://www.helicon.co.il/דיקלה-בשביל-אהבתה-שיר-חדש-מתוך-פרויקט-929/ דיקלה – בשביל אהבתה – שיר חדש מתוך פרויקט 929 ושיר], באתר מיוזיק הליקון, 11 בינואר 2016

קטגוריה:שירי 2016
קטגוריה:שירי דיקלה
קטגוריה:שירים בעברית
קטגוריה:שירים המבוססים על התנ"ך
קטגוריה:שירים על כאב לב
Popular (שיר של אריק סעדה)

Popular (בעברית: פופולרי) הוא השיר שייצג את שוודיה באירוויזיון 2011. השיר נכתב והולחן על ידי פרידריק קמפה, בוצע על ידי אריק סעדה. השיר נבחר במלודיפסטיבלן, הקדם-אירוויזיון השוודי המסורתי.

== מיקומים במצעדים ==

== קישורים חיצוניים ==

קטגוריה:שירי אירוויזיון 2011
קטגוריה:שירי שוודיה באירוויזיון
קטגוריה:שירי אריק סעדה
קטגוריה:שירי מלודיפסטיבלן
קטגוריה:סינגלים שהגיעו למקום הראשון בשוודיה
פיאט ברווטי

פיאט ברווטי (באיטלקית: Fiat Brevetti) היא מכונית משפחתית, בסגנון מכונית עידן פליז בתצורה טורפדו, מתוצרת קונצרן הרכב האיטלקי פיאט אשר יוצרה בין השנים 1905–1908.

סך הכול יוצרו 681 יחידות בדגמי טורפדו ולנדולט.

==קישורים חיצוניים==

* 

קטגוריה:דגמי מכוניות שהושקו ב-1905
קטגוריה:מכוניות משפחתיות
קטגוריה:מכוניות לנדולט
ברווטי
קטגוריה:כלי רכב איטלקיים
הדיוויזיה ה-352 (ורמאכט)

הדיוויזיה ה-352 הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה.

==היסטוריה==
===הדיוויזיה ה-352===
הדיוויזיה הוקמה ב-5 בנובמבר 1943, והועמדה תחת פיקוד דיטריך קרייס. הדיוויזיה הוצבה בסן-לו שבצרפת, כחלק מהקורפוס ה-84 במסגרת הארמייה השביעית.

ב-6 ביוני 1944 הותקפה הדיוויזיה שהגנה על חוף אומהה, על ידי הדיוויזיות האמריקניות ה-1 וה-29 שנחתו בחוף כחלק מהפלישה לנורמנדי. אולם על אף שגרמה לאמריקנים אבדות כבדות, ספגה הדיוויזיה הרבה נפגעים ובסופו של דבר נאלצה לסגת. הדיוויזיה המשיכה להילחם במהלך המערכה בנורמנדי, אולם ב-30 ביולי פורקה הדיוויזיה עקב האבדות הרבות שספגה.

===דיוויזיית הפולקסגרנדיר ה-352===
ב-21 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס שרידי הדיוויזיה ה-352 ועל בסיס דיוויזיית הפולקסגרנדיר ה-581 שהוקמה ב-21 באוגוסט. הדיוויזיה הועמדה תחת פיקוד אברהרד פון שוקמן, והוצבה כעתודת ה-OB West. בדצמבר אותה שנה לחמה הדיוויזיה בקרב על הבליטה כחלק מהקורפוס ה-85 במסגרת הארמייה השביעית, ולאחר מכן לחמה בקרבות בגרמניה. הדיוויזיה ספגה אבדות כבדות, וב-14 באפריל 1945 התפצלה לקבוצות קרב, שאחת מהן התאחדה עם הדיוויזיה ה-805.

==מפקדים==
===הדיוויזיה ה-352===
* דיטריך קרייס (5 בנובמבר 1943 - 30 ביולי 1944)

===דיוויזיית הפולקסגרנדיר ה-352===
* אברהרד פון שוקמן (21 בספטמבר 1944 - 6 באוקטובר 1944)
* אריק-אוטו שמידט (6 באוקטובר 1944 - 23 בדצמבר 1944)
* ריכרד בצינג (23 בדצמבר 1944 - 21 בפברואר 1945)
* רודולף פון אופן (21 בפברואר 1945 - 14 באפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/352ID-R.htm הדיוויזיה ה-352] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/352VGD.htm דיוויזיית הפולקסגרנדיר ה-352] באתר lexikon-der-wehrmacht

352
קטגוריה:המערכה בנורמנדי
ארז עובד

ארז עובד (באנגלית: Erez Oved; נולד ב-9 בדצמבר 1993 בירושלים) הוא שחקן ואמן ישראלי.

==ביוגרפיה==
ארז גדל בירושלים ולמד בתיכון לאומנויות בירושלים במגמת תיאטרון. 

בשנת 2012 התגייס ושירת כמפקד בהכשרות בצבא ההגנה לישראל. 

בשנת 2018 למד משחק במסלול התלת שנתי במכללת סמינר הקיבוצים.

== קריירה ==
בשנת 2017 שיחק בתפקיד ראשי בסדרת הטלוויזיה "כבודו" את דמותו של שי, יצירתם של רוני ניניו ושלמה משיח, שעלתה לשידור בשידורי YES בתחילת 2017.

בשנת 2019 שיחק בסרט הקצר של יוסי מדווד שאורכו 17 דקות "ירח שועלים" בתפקיד דניאל.

בשנת 2023 חלק ניכר מהעשייה של ארז התעסקה בדמות בדיונית בשם "יעקב לוי" המשוחקת בעיקר בטיקטוק, הדמות מציגה אדם חרדי שיצא מהארון ובחלק מהסרטונים אפשר לראות את המשפחה החרדית של יעקב שמקבלת אותו כהומו ואוהבת אותו כמו שהוא. הדמות נותנת השראה לאנשים מהקהילה הגאה וחרדים שמפחדים לצאת מהארון שחוששים שלא יקבלו אותם.

בשנת 2024 שיחק עובד בסרט "כיסופים" של קרן נחמד בתפקיד שושן, אחד מבני הגרעין.

==ספר==
* מהסוף להתחלה, ספרי ניב (הוצאה עצמית), 2022.

==חיים אישיים==
עובד גרוש ומגדיר עצמו כפאנסקסואל/ביסקסואל.

==קישורים חיצוניים==

* 

* [http://rodica-actors-agency.co.il/?portfolio=%D7%90%D7%A8%D7%96-%D7%A2%D7%95%D7%91%D7%93 דף שחקן], באתר רודיקה אלקלעי
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי בית הספר למשחק של סמינר הקיבוצים
קטגוריה:ביסקסואלים ישראלים
קטגוריה:שחקנים להט"בים ישראלים
קטגוריה:ישראלים שנולדו ב-1993
The Reel Me

The Reel Me (בעברית: אני האמיתית) הוא מיני-אלבום ואלבום וידאו של הזמרת האמריקאית ג'ניפר לופז. המיני אלבום יצא לאור ב-18 בנובמבר 2003, תחת חסותם של אפיק רקורדס. האלבום כולל את מיטב להיטיה של הזמרת מאלבומה הראשון On the 6, ועד לאלבומה, This Is Me... Then.

האלבום הגיע למקום ה-69 במצעד הבילבורד 200, למקום ה-84 במצעד האלבומים הצרפתי ולמקום ה-7 במצעד אלבומי הווידאו.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|7,500
|-
!ארצות הברית (RIAA)
|פלטינה 3×
|300,000
|-
!בריטניה (BPI)
|זהב
|25,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-2003
קטגוריה:מיני-אלבומים מ-2003
קטגוריה:אלבומי ג'ניפר לופז
קטגוריה:אלבומי אוסף וידאו קליפים
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומי וידאו באנגלית
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי קורי רוני
קטגוריה:מיני-אלבומי חברת אפיק רקורדס
יחסי ברוניי–ישראל

יחסי ברוניי–ישראל מתייחסים ליחסים הדיפלומטיים בין אומת ברוניי, משכן השלום לבין מדינת ישראל. בין שתי המדינות לא מתקיימים יחסים דיפלומטיים כלל, בעוד ברוניי אינה מאשרת כניסה לבעלי דרכון ישראלי<ref></ref>.
בשנות ה-90 של המאה ה-20 ברוניי כוננה לראשונה יחסים עם אש"ף.

== היסטוריה ==
כמדינה מוסלמית, ברוניי לא כוננה יחסים דיפלומטיים עם מדינת ישראל, לאחר שזכתה לעצמאות מלאה בתחילת 1984. בניגוד לשאר המדינות המוסלמיות באסיה, ישראל לא עודדה את ברוניי לכונן עמה יחסים דיפלומטיים. בשנים שלאחר קבלת עצמאותה של ברוניי מהממלכה המאוחדת, העריכו בישראל כי ברוניי לא תנקוט אף לא צעד קטן לכינון יחסים כלשהם בין שתי המדינות לפני ששכנותיה, אינדונזיה ומלזיה יעשו כך. 

ב-25 במאי 1994 ברוניי כיננה יחסים עם אש"ף. באותם ימים, ב-29 במאי נפגש שר החוץ וממלא מקום ראש הממשלה שמעון פרס עם שר החוץ של ברוניי, מוחמד בולקאיה בניו יורק לרגל העצרת הכללית של האומות המאוחדות. 

בחודש נובמבר 1999 הגיע לביקור בישראל יועצו של סולטאן ברוניי, באגאיוקו באליק פאקולי, שכיהן כנשיא של חברת נפט גדולה בברוניי וכממונה על סוכנות ההשקעות הלאומית. הוא הגיע לישראל לאחר שהוזמן לפורום המנכ"לים הישראלי. על פי היועץ, הסולטאן שלח אותו לכונן יחסים כלכליים עם ישראל, מה שלא הניב פרי.

מתחילת המאה ה-21, לא ידוע על המשך כלשהו במגעים בין שתי המדינות.

== לקריאה נוספת ==
* משה יגר, המסע הארוך לאסיה: פרק בתולדות הדיפלומטיה של ישראל, הוצאת הספרים של אוניברסיטת חיפה, 2004

==קישורים חיצוניים==

== הערות שוליים ==
ארנבת אירופית

ארנבת אירופית
ארנבת אירופית או ארנבת מצויה (שם מדעי: Lepus europaeus) היא מין של ארנבת החיה בטבע באירופה ובכמה אזורים במרכז אסיה אך הועברה על ידי האדם לעוד יבשות, שם היא מהווה מין פולש. ארנבת זו היא הגדולה בסדרת הארנבאים.

אורכה 60–75 ס"מ, גובהה 7–11 ס"מ ומשקלה 3–5 ק"ג. היא בעלת פרווה חומה-אדמדמה ובעלת אוזניים לבנות וזנב קצר ולבן. הרגליים גדולות ויכולות לזנק במהירות קדימה.

היא פעילה בלילות וניזונה בעיקר מעשבים ומעלים. לארנבת טורפים רבים – בעיקר עופות דורסים, חתוליים וכלביים. היא נמלטת מהם בקפיצות חזקות ומהירות.

==תת-מינים==

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1778
קטגוריה:ארנביים
קטגוריה:אוקראינה: יונקים
קטגוריה:צרפת: יונקים
קטגוריה:הונגריה: יונקים
קטגוריה:פינלנד: יונקים
קטגוריה:רומניה: יונקים
קטגוריה:נורווגיה: יונקים
קטגוריה:אוסטריה: יונקים
קטגוריה:מקדוניה הצפונית: יונקים
קטגוריה:קרואטיה: יונקים
קטגוריה:סלובניה: יונקים
קטגוריה:ליכטנשטיין: יונקים
קטגוריה:אזרבייג'ן: יונקים
יורם החכם בממלכת המספרים

יורם החכם בממלכת המספרים היא תוכנית טלוויזיה חינוכית לילדים בגילאי הרך המשודרת בערוץ ניק ג'וניור לילדי yes החל מ-14 באוקטובר 2015. בסדרה משתתפים ציפי שביט, דן קיזלר, דקלה הדר ופזית ירון מינקובסקי. בעונה השנייה נושא הסדרה הוא צורות, בעונה השלישית הנושא הוא מדע, בעונה הרביעית הנושא הוא אותיות והעונה החמישית הנושא הוא אנגלית.

== עלילה ==

=== עונה 1 ===
10 פרקים. (פרקים 1-10)

לפת המכשפת גונבת את כל המספרים של ממלכת המספרים ויורם החכם וליבי האבירה יוצאים לחפשם. בסוף כל פרק הילדים לומדים לצייר וללמוד את המספר שמצאו ליבי ויורם. נושא העונה: מספרים.

=== עונה 2 ===
8 פרקים. (פרקים 11-18)

יורם רוצה להיות אביר צורות כמו ליבי, ולכן עליו לאסוף את כל הצורות וללמוד אותם, אך המכשפה לפת גנבה את כל הצורות, ועליו להחזיר את הצורות לממלכת המספרים ביחד עם ליבי. נושא העונה: צורות.

=== עונה 3 ===
8 פרקים. (פרקים 19-26)

המכשפת לפת רוצה לשלוט על ממלכת המספרים ומכשפת את המלכה במספר כישופים, והמטרה של ליבי ויורם הוא להציל את המלכה ולנצח את המכשפה לפת, בעזרת קסם המדע והניסויים שמבצעים. נושא: מדע.

== דמויות ==

=== דמויות ראשיות ===
* יורם החכם (דן קיזלר): ילד חכם אשר יודע לפתור הכל. בעונה הראשונה אוסף את המספרים ביחד עם ליבי, בעונה השנייה עובר את מבחן אביר הצורות, ובעונה השלישית מציל את המלכה מפני הכישופים של לפת.
* מלכת המספרים (ציפי שביט): מלכת המספרים ואמו של יורם החכם. בעונה הראשונה מצווה ליורם וליבי לאסוף את המספרים. בעונה השלישית משנה צורה עקב כישופים של המכשפת לפת, וליבי ויורם מצילים אותה.
* ליבי האבירה (דקלה הדר): עוזרת ליורם החכם בהרפתקאותיו, מגנה על ארמון המספרים בשתי העונות הראשונות ובעונה השלישית על מלכת המספרים. 
* לפת (פזית ירון מינקובסקי): מכשפה מרושעת, אחותה של מלכת המספרים. בעונה הראשונה גונבת את כל המספרים, בעונה השנייה מונעת מיורם להיות אביר ובעונה השלישית מכשפת את המלכה כדי לשלוט בממלכה.

== קישורים חיצוניים ==
מידע:
* [http://www.ishim.co.il/m.php?s=%D7%99%D7%95%D7%A8%D7%9D+%D7%94%D7%97%D7%9B%D7%9D+%D7%91%D7%9E%D7%9E%D7%9C%D7%9B%D7%AA+%D7%94%D7%9E%D7%A1%D7%A4%D7%A8%D7%99%D7%9D "יורם החכם בממלכת המספרים"], בפרויקט "אישים" לתיעוד היצירה הישראלית
סרטונים:
* [https://www.youtube.com/watch?v=LsvBWzIayq0 הפרק הראשון המלא] של "יורם החכם בממלכת המספרים", בערוץ ה-YouTube של Yes VOD 
* [https://www.youtube.com/watch?v=4SkAu0VRPeM הפרק הראשון המלא] של "יורם אביר הצורות", בערוץ ה-YouTube של Yes VOD 
* [https://www.youtube.com/watch?v=gU8DwWmOof4 הפרק הראשון המלא] של "יורם החכם וקסם המדע", בערוץ ה-YouTube של Yes VOD

קטגוריה:Yes הטלוויזיה בלוויין: תוכניות וסדרות
קטגוריה:ניק ג'וניור: תוכניות וסדרות
Hands to Myself

Hands to Myself הוא שיר של הזמרת האמריקאית סלינה גומז. השיר יצא לאור ב-26 בינואר 2016 כסינגל השלישי מתוך אלבום הסולו השני של גומז, Revival.

גומז חשה שהיא כבר התייחסה לנושאים הרצויים שלה באלבום, אך רצתה חומר נוסף שיהיה רענן מנוקדת מבט נשית. השיר תואר על ידי גומז כ"תאונה יפה" ו"כנראה השיר הטוב ביותר באלבום". השיר זכה להצלחה בעולם והגיע למקום ה-7 במצעד האמריקאי בילבורד הוט 100 והגיע למקום ה-5 בקנדה וניו זילנד ונכנס לעשירייה הפותחת של יותר מ-10 מצעדים בעולם. השיר מכר למעלה ממיליון עותקים בארצות הברית.

נכון ליוני 2020, השיר עומד על למעלה מ-500 מיליון השמעות בפלטפורמת הזרמת המוזיקה, ספוטיפיי.

==הופעות חיות==
* גומז ביצעה את השיר במהלך סיבוב ההופעות "Revival Tour".
* ב-10 בנובמבר 2015 ביצעה גומז את השיר בתצוגת האופנה השנתית של מותג ההלבשה התחתונה "ויקטוריה'ס סיקרט" לצד השיר "Me & My Girls".
* בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל.
* ב-23 בינואר 2016 ביצעה את השיר בתוכנית המערכונים סאטרדיי נייט לייב לצד השירים "Same Old Love" ו-"Good for You".
* ב-20 ביוני 2016 ביצעה את השיר בתוכנית קארפול קריוקי בהנחיית ג'יימס קורדן לצד השירים "Same Old Love", "Come & Get It", "Kill Em With Kindness", "Love You Like a Love Song" וגרסת כיסוי לשיר "Shake It Off" של טיילור סוויפט.
*ב-19 במאי 2018 ביצעה את השיר בסיבוב ההופעות Taylor Swift's Reputation Stadium Tour במופע שנערך בפסדינה לצד טיילור סוויפט.

== וידאו קליפ ==
הווידאו קליפ בוים על ידי אלק קשישיאן וצולם בהוליווד הילס, קליפורניה. הווידאו קליפ ייצא ב-20 בינואר 2016. גומז רצתה להעביר את התחושה שאנשים מקבלים כאשר יש להם תאווה ואובססיביות כלפי מישהו אחר. המבקרים שיבחו את צילום הסרטון ואת הופעתה של גומז. נכון למאי 2017, השיר צבר למעלה מ-200 מיליון צפיות.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה 2×
|2,000,000
|-
!בריטניה (BPI)
|פלטינה
|600,000<small></small>
|-
!דנמרק (IFPI Denmark)
|זהב
|30,000
|-
!ניו זילנד (RMNZ)
|פלטינה
|15,000
|-
!קנדה (Music Canada)
|פלטינה
|80,000
|-
!שוודיה (GLF)
|פלטינה 2×
|80,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי 2015
קטגוריה:סינגלים מ-2016
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סלינה גומז
קטגוריה:שירים שהופקו על ידי מאטמן & רובין
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי אלק קשישיאן
קטגוריה:שירים על מיניות
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה בקנדה
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
קטגוריה:סינגלים בהוצאת אינטרסקופ רקורדס
רביעיית האגן

רביעיית האגן (בגרמנית: Hagen Quartet) נוסדה בשנת 1981 על ידי ארבעה אחים, לוקאס, אנג'ליקה (שאותה החליפה תחילה אנט ביק, שהוחלפה בתורה על ידי ריינר שמידט בשנת 1987), ורוניקה וקלמנס, בזלצבורג, אוסטריה. חברי הרביעייה מנגנים בארבעת כלי הסטרדיוואריוס המפורסמים, שבהם ניגנו בעבר רביעיית פגניני, רביעיית קליבלנד ורביעיית טוקיו, בסדר זה.
== חברי הרביעייה ==
*לוקאס האגן, כינור
*ריינר שמידט, כינור
*ורוניקה האגן, ויולה
*קלמנס האגן, צ'לו

==קישורים חיצוניים==

==הערות שוליים==

האגן
ריצ'רד ד. קלארק

ריצ'רד ד. קלארק ג'וניור (באנגלית: .Richard D. Clarke, Jr; נולד ב-23 ביולי 1962) הוא קצין בדימוס בדרגת גנרל בצבא ארצות הברית, שירת כמפקד פיקוד המבצעים המיוחדים.

==ביוגרפיה==
קלארק נולד בשטוטגרט שבגרמניה המערבית, בן לאב ששירת בכוחות הצבאיים האמריקאים שהוצבו במדינה. ב-1984 סיים לימודיו באקדמיה הצבאית של ארצות הברית והתגייס לצבא. 

החל את שירותו כמפקד מחלקה רובאית בגדוד הראשון של רגימנט החי"ר 48 בדיוויזיית השריון השלישית. פיקד על פלוגה בגדוד השני של רגימנט החי"ר ה-502 ועל פלוגת התצפיות של הדיוויזיה המוטסת ה-101. בתקופה זו השתתף במלחמת המפרץ. ב-1992 עבר לשרת ברגימנט הריינג'רס ה-75, שימש קצין אימונים, פיקד על פלוגת הסיור שלו, ועל פלוגה בגדוד השלישי. לאחר מכן שירת כקצין מבצעים וסגן מפקד הגדוד הראשון ברגימנט החי"ר השישי של הדיוויזיה המשוריינת הראשונה. ב-1999 מונה לסגן מפקד חטיבת הצנחנים ה-173, בתפקיד זה נטל חלק בכוח קוסובו במקדוניה. 

במרץ 2002 מונה למפקד הגדוד השלישי של רגימנט הצנחנים ה-504 בדיוויזיה המוטסת ה-82. במאי 2004 מונה למפקד הגדוד הראשון ברגימנט הריינג'רס ה-75. באוגוסט 2007 מונה למפקד רגימנט הריינג'רס ה-75. באוגוסט 2009 מונה לקצין אג"ם של פיקוד המבצעים המיוחדים המשולבים ובאוגוסט 2011 מונה לקצין אג"ם של הדיוויזיה ההררית העשירית. בתפקידי פיקוד אלו הוצב שלוש פעמים באפגניסטן וארבע פעמים בעיראק. בינואר 2013 מונה למפקד הצוערים באקדמיה הצבאית הלאומית. 

באוקטובר 2014 קודם לדרגת מייג'ור גנרל ומונה למפקד הדיוויזיה המוטסת ה-82, במסגרת זו פיקד על כוחות היבשה של בעלות הברית ב"מבצע נחישות טבועה" ללחימה נגד ארגון המדינה האסלאמית בעיראק ובסוריה. באוגוסט 2016 מונה לסגן ראש אגף תכנון ומדיניות במטות המשולבים. באוגוסט 2017 קודם לדרגת לוטננט גנרל ומונה לראש האגף.

במרץ 2019 מונה למפקד פיקוד המבצעים המיוחדים והועלה לדרגת גנרל. הוא כיהן בתפקיד עד אוגוסט 2022.

קלארק בעל תואר שני בניהול מהקולג' הבנדיקטי בקנזס, בעל תואר שני בלימודי ביטחון לאומי ואסטרטגיה מהמכללה הלאומית למלחמה.

==קישורים חיצוניים==

*[https://web.archive.org/web/20170909010222/http://www.jcs.mil/Leadership/Article-View/Article/994440/lt-gen-richard-d-clarke/ ביוגרפיה] באתר המטות המשולבים

==הערות שוליים==

קטגוריה:אמריקאים שנולדו ב-1962
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית האוויר
קטגוריה:הריינג'רס
קטגוריה:מפקדי הדיוויזיה המוטסת ה-82
קטגוריה:מפקדי פיקוד המבצעים המיוחדים
קטגוריה:מעוטרי מדליית השירות המצוין של מחלקת ההגנה
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
מוח'מאס

מוּחְ'מַ֫אס (בערבית: مخماس, הגייה: מֻחְ'מַ֫אס או מִחְ'מַ֫אס) הוא כפר פלסטיני בהרי בנימין המשתייך לנפת אל-קודס של הרשות הפלסטינית. הוא ממוקם 8 ק"מ צפונית־מזרחית לירושלים. לפי נתוני הלשכה הפלסטינית המרכזית לסטטיסטיקה, בשנת 2021 מנתה האוכלוסייה כ־2,500 תושבים.

== היסטוריה ==
הכפר משמר את שמה של העיר המקראית מכמש, המזוהה על-ידי החוקרים בחורבה בשם "ח'רבת אל-חארה אל-פוקא" השוכנת בתוך הכפר<ref name=":2"></ref> או ב"תל מרים" הסמוך. 

בכפר התגלו חרסים מתקופת הברונזה התיכונה (1%), מתקופת הברזל א' (58%), תקופת הברזל ב' (14%), הפרסית (10%), ההלניסטית (19%), הרומית (12%), הביזנטית (18%), ימי הביניים (4%), והעות'מאנית (10%).<ref name=":2" /> 

בשנות ה-80 נחשפו בכפר ארבעה מקבצים של קברים, ובהם לפחות 70 מערות קבורה מימי הבית השני. בכניסה לאחד המערות נמצא ציור של מנורת שבעת הקנים, לצד כתובת בכתב העברי הקדום. תגליות נוספות מהכפר כוללות גלוסקמה ועליה חרות השם "שמעון ל[וי]" בכתב עברי. ממצאים אלו הובילו את החוקרים למסקנה כי במכמש התגוררו משפחות כהונה יהודיות עד מרד בר-כוכבא בראשית המאה השנייה לספירה.<ref></ref> 

=== העת החדשה ===
מוחמאס הופיעה במרשם האוכלוסין העות'מאני של שנת 1596 כיישוב בנפת ירושלים תחת השם "מיח'מס". בכפר נמנו 24 משקי בית, כולם מוסלמים. הם שילמו מס קבוע של 33.3% על תוצרת חקלאית, כולל חיטה, שעורה, עצי זית, עצי פרי, עיזים וכוורות, בנוסף להכנסות מזדמנות, סך הכול 2,200 אקצ'ה.<ref name="HA116">Hütteroth and Abdulfattah, 1977, p. 116</ref>

החוקר הצרפתי ויקטור גרן ביקר במוח'מאס בשנת 1863, וציין כי לתוך בתי הכפר החדשים שובצו אבני גזית עתיקות. בנוסף, כתב כי ראה בכפר כ-30 בורות מים ואסמים חצובים בסלע, לצד חורבות של בניינים עתיקים.<ref name=":0"></ref> 

על פי מפקד שנערך בשנת 1931 על ידי שלטונות המנדט הבריטי, במוחמ'אס הייתה אוכלוסייה של 404 תושבים, ב-80 בתים. משנת 1995 נכללים 870 דונמים משטח הכפר שהם 6.4% בשטח B ו-12,770 דונם (93.6%) בשטח C. קרקע מהכפר הופקעה לטובת שער בנימין, לסלילת כביש 60 וכביש 457 וכן 258 דונם שהופקעו לבניית בסיס צבאי ממזרח לכפר.<ref></ref>
מוח'מאס מאי 24

==קישורים חיצוניים==

* 
 
==הערות שוליים==

קטגוריה:נפת אל-קודס
קטגוריה:הרשות הפלסטינית: יישובים
קטגוריה:יישובים ערביים המשמרים שם עברי
דיוקן עצמי גדול

"דיוקן עצמי גדול" (1981-1980) הוא שמם של שני דיוקנאות עצמיים שיצר עופר ללוש.
==תיאור==
בשנים 1981-1980 יצר עופר ללוש שני דיוקנאות עצמיים במדיום ההדפס בטכניקה של אקווטינטת סוכר ותחריט יבש. עבודות אלו מצטרפות לקבוצה גדולה של יצירות שיצר האמן בז'אנר זה החל משנות ה-70 של המאה ה-20. שני ההדפסים הכילו דיוקן עצמי חזיתי וגדול ממדים של פני האמן. הם נוצרו מאותה פלטת תצריב עשויה פלדה, עליה עבד האמן ויצר 10 מצבים שונים, כשההדפס הראשון מייצג את מצב מס' 5, והשני את מצב מס' 11. העבודות הופקו על ידי גלריה גורדון והודפסו במהדורה של 25 עותקים (כ"א) על ידי ברבי קרביץ בסדנת ההדפס ירושלים, על גיליונות נייר בגובה של 100 ס"מ וברוחב של 70 ס"מ. 

ללוש הגדיר את יצירות הדיוקן העצמי שיצר באותה תקופה כביטוי לכישלון של הייצוג. כישלון שמקורו במגבלות החומר. בשני ההדפסים מודגשת פעולת הרישום של האמן על ידי שימוש בקווים רבים. סגנון הרישום של ב"דיוקן עצמי גדול I" (T.1070-a) הוא ריאליסטי, אולם האמן השאיר רשת של קווי עזר על הדיוקן, המדגישים את תלת-ממדיות הדמות. ב"דיוקן עצמי גדול II" (T.1070-b), לעומתו, סגנון הרישום אקספרסיבי יותר, ומבטא תהליך הפשטה, היוצר טשטוש בין הדיוקן לבין הרקע הכהה של העבודה. 

"דיוקן עצמי גדול I" הוצג בתערוכות כגון תערוכת יחיד בגלריה גורדון (1982), תערוכת יחיד (1983) בגלריה גרפיקה 3 בחיפה, בתערוכות הקבוצתיות "דיו איקון" (2001) ו"מיתוס הסדנה" (2014) בסדנת ההדפס ירושלים. "דיוקן עצמי גדול II" הוצג בתערוכות היחיד של ללוש בגלריה האוניברסיטאית בתל אביב (1994) ובתערוכה "עופר ללוש: בין תחריט לפיסול" (2005) במוזיאון הפתוח תפן.

==הערות שוליים==

קטגוריה:תצריבים
קטגוריה:הדפסים
קטגוריה:הדפס ישראלי
קטגוריה:דיוקנאות עצמיים
קטגוריה:סדנת ההדפס ירושלים
קטגוריה:מוזיאון חיפה לאמנות: יצירות אמנות
קטגוריה:יצירות משנת 1980
תוכי אקלקטוס

תוכי אקלקטוס (שם מדעי: Eclectus roratus) הוא מין של תוכי ממשפחת הדרראים המצוי באיי שלמה, גינאה החדשה, האי סומבה שבאינדונזיה ובכמה איים מצפון לאוסטרליה והוא המין היחיד בסוגו. אורכו 35 ס"מ בממוצע. 

תוכי זה ידוע בעיקר בגלל הדו-צורתיות זוויגית הבולטת שלו: הזכרים ירוקים ובעלי מקור כתום מגודל בעוד הנקבות אדומות-כחולות עם מקור שחור קטן. הבדל זה בולט כל כך ביחס לזני תוכים אחרים עד שחוקרים אירופאים חשבו לראשונה, ובמשך כמה עשורים, שמדובר בשני מינים שונים. מסתבר, שההבדל נוצר כתוצאה מתפקידיהם השונים של המינים. הנקבות נשארות לרוב בקנים עם הגוזלים. הזכרים יוצאים לחפש מזון, לכן הם זקוקים להסוואה שתגן עליהם מטורפים כגון הבז הנודד. מפני שבאזורי המחיה של האקלקטוסים יש מחסור במקומות המותאמים לקנים, הנקבות פיתחו צבע אדום בוהק, המסמן את בעלותן על המקום ומהווה אזהרה למתחרות. 

המערכת הזוגית של האקלקטוס מיוחדת גם היא. בעוד שזנים רבים של ציפורים הם מונוגמים, או פוליגינים, אקלקטוסים הם פוליגנאנדרים, כלומר, כל נקבה מזדווגת עם כמה זכרים, וכל זכר מזדווג עם כמה נקבות, לעיתים במרחק של עד 7 קילומטרים אלה מאלה. <ref></ref> 

תפוצתו של התוכי יציבה במגוון איים טרופיים מצפון לאוסטרליה. הוא ניזון מפירות או מזרעים שונים ומשתמש במקורו כדי לפצח את הגלעינים והקליפות. 

תוכי זה מגודל גם כחיית מחמד פופולרית במדינות רבות.

===תת-מינים===
* Eclectus roratus aruensis
* Eclectus roratus biaki
* Eclectus roratus cornelia
* Eclectus roratus macgillivrayi
* Eclectus roratus polychloros
* Eclectus roratus riedeli
* Eclectus roratus roratus
* Eclectus ruratus vosmari

==קישורים חיצוניים==

זכר (בירוק) ונקבה (באדום) ב[[גן החיות של סינגפור]]
Eclectus roratus
== הערות שוליים ==

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:דרראים
קטגוריה:עופות יחידים בסוגם
קטגוריה:איי שלמה: עופות
קטגוריה:עופות יערות הגשם של אוקיאניה
קפיבארה ננסית

קפיבארה ננסית (שם מדעי: Hydrochoerus isthmius) היא מין של מכרסם ענקי מאמריקה הדרומית ששייך למשפחת הקביתיים. מין זה הוא מין המכרסם השני בגודלו בעולם לאחר המין הקרוב לו - קפיבארה מצויה. אורכו יכול להגיע למטר ומשקלו ל-28–50 ק"ג.

קפיבארה זו מצויה במספר אזורים במזרח פנמה, צפון מערב קולומביה ובמערב ונצואלה. היא חיה ביערות ובביצות טרופיות וחיה הרבה מזמנה בתוך המים או בין צמחי המים.

קפיבארה זו מאוד דומה לקרובתה ובעבר הייתה תת-מין שלה. ואולם היא קטנה יותר, נחבאת יותר וחיה בבדידות או בחבורות קטנות היוצאות בשעות בין הערביים לפעילות. הקפיבארה צמחונית וניזונה בעיקר מעשבים.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קבייתיים
קטגוריה:מגה-פאונה של אמריקה הדרומית
קטגוריה:קולומביה: יונקים
קטגוריה:מכרסמים מימיים
אליהו התשואל

אליהו התשואל (18 ביולי 1890 – אוקטובר 1959) היה צייר, מורה ואיש ציבור, התובע הכללי של ממשלת המנדט הבריטי וממייסדי תנועת ברית הציונים הרוויזיוניסטים.

== קורות חיים ==
נולד בחיפה לשרה ולרב מסעוד התשואל ב-18 ביולי 1890 (א' באב ה'תר"ן). מוצא משפחת אביו ממרוקו, ומשפחת אמו מסוריה. בילדותו למד אצל אביו, ובהמשך בבית הספר של כל ישראל חברים בעיר. בשל כישרונו, נשלח ללמוד בסמינר למורים של כל ישראל חברים בפריז שבצרפת.

בסיום לימודיו עבר לקהיר שבמצרים, שם מונה לשמש כמורה. בתקופת שהותו בקהיר ייסד בה את האגודה היהודית-לאומית "הנוער הישראלי".

בשנת 1907 (ה'תרס"ז) חזר לארץ ישראל, והחל לשמש כמורה לעברית, ערבית וצרפתית בבית הספר פקידות הברון רוטשילד וחברת יק"א בפתח תקווה. כן שימש בבית הספר כמורה לציור, זמרה והתעמלות, והיה הראשון שהנהיג את ההתעמלות כמקצוע קבוע. במקצועו כמורה שימש עד לשנת 1918 (ה'תרע"ח) לערך, ורבים מתלמידיו בשנים אלו שימשו בהמשך כחברי כנסת וכאלופים בצה"ל.

בשנת 1918 (ה'תרע"ח) החל לשמש כפקיד במנגנון המשפטי של ממשלת המנדט ביפו ובירושלים. במקביל לעבודתו למד את שיעורי המשפט הממשלתיים והוסמך בסיומם לעורך דין. לאחר הסמכתו מונה לשמש כתובע הכללי מטעם היועץ המשפטי של ממשלת המנדט במשך כשנתיים, בבית המשפט המחוזי בירושלים.

בשנת 1926 (ה'תרפ"ו) נישא למינה בת מאיר אקרמן. בשנה זו התפטר מתפקידו בעקבות התנכלותם של הבריטים למפעל הציוני, והחל לשמש כעורך דין פרטי בתל אביב.

כעורך דין, סייע בין היתר במשך כחמש שנים בהכרת המצאתו של אלכסנדר זרחין להתפלת מים, ונפגש לשם כך עם ראשי המדינה ושרים שונים.

נמנה עם ראשוני בוני הבתים ברמת גן, ובהמשך בקריית מטלון. כן נמנה עם מייסדי תנועת ברית הציונים הרוויזיוניסטים, וחבר הוועד של התנועה החל משנת 1930. בחודש נובמבר 1948 נבחר לשמש כחבר המועצה של הליגה להצלת יהודי ערב.

בשעות הפנאי עסק בציור אמנותי, וקיים מספר תערוכות בתל אביב, בהן הציג את ציוריו שהציגו לרוב את נופי ארץ ישראל, דיוקנים שונים, וכן מחוות לאירועי מלחמת העצמאות. כן עסק בפילוסופיה וחקר התנ"ך, ונודע כמומחה לשפות שמיות.

הלך לעולמו בחודש אוקטובר 1959 (אלול ה'תשי"ט) ונטמן בבית הקברות סגולה בפתח תקווה.

בחודש נובמבר 1960 התקיימה בבית הפרקליט בתל אביב תערוכת ציירים עורכי דין, שהציגה חלק מציורי הנוף שלו.

== קישורים חיצוניים ==
* צבי דרזנר, [http://www.jpress.nli.org.il/Olive/APA/NLI_heb/SharedView.Article.aspx?href=HRT%2F1955%2F06%2F24&id=Ar00601&sk=813C7834 התשואל הצייר], עיתון חרות, 24 ביוני 1955, באתר Jpress
* 

== הערות שוליים ==

קטגוריה:בוגרי בית הספר אליאנס (חיפה)
קטגוריה:אנשי חינוך יהודים מצרים
קטגוריה:פעילים ציונים במצרים
קטגוריה:אנשי חינוך ביישוב
קטגוריה:פוליטיקאים ביישוב
קטגוריה:רוויזיוניסטים
קטגוריה:עורכי דין ביישוב
קטגוריה:פקידי ממשלת המנדט
קטגוריה:ציירים ישראלים
קטגוריה:ציירים ביישוב
קטגוריה:אנשי היישוב ילידי הארץ
קטגוריה:מורים יהודים עד אמצע המאה ה-20
קטגוריה:אישים הקבורים בבית הקברות סגולה
קטגוריה:ישראלים שנולדו ב-1890
קטגוריה:ישראלים שנפטרו ב-1959
מאיר שור

מאיר שור (בגרמנית: Mayer Schorr, 11 באוקטובר 1856 פלטיצ'ן, מולדובה – 24 בדצמבר 1913 וינה) היה חזן יהודי-אוסטרי יליד חבל מולדובה, בעל קול בריטון, נודע גם כמלחין מוזיקת חזנות אשכנזית.

== קורות חיים ==
מאיר שור התחנך אצל אביו, החזן אברהם שור. בשנת 1877 התמנה כחזן בצאנז בגליציה, ובו בזמן השתלם שם בלימודי גמרא. בשנת 1881 התיישב בממלכת הונגריה, ולמשך עשור חי ופעל כחזן בקהילה האורתודוקסית בעיר נאג'ווארד, (ברומנית:אוראדיה) שבמערב טרנסילבניה, אז בחבל פרטיום. שם נולד בנו, זמר האופרה האוסטרי והאמריקאי פרידריך שור (1953-1889)

בשנת 1893 נבחר כחזן ראשי של בית הכנסת הפולני "בית ישראל" ("די פולנישע שול") שזה עתה קם בלאופולדגאסה בווינה ברובע II של העיר. בשנת 1897 משרתו הפכה לקבועה והוא שימש בתפקיד זה עד מותו בשנת 1913.
בגלל איכות קול הבריטון שלו (ייתכן כי עשה שיעורי פיתוח קול אצל יוזף גנזבאכר) קיבל הצעה לזמרה בימתית חילונית אך דחה אותה.
מאיר שור שימש כסגן יושב ראש איגוד החזנים של אוסטרו-הונגריה ותרם רבות לתחיית החזנות ה"מזרח-אירופית" בווינה.

==יצירות==
*1868 - קובץ ראשון של לחנים
*1902 - קובץ חזנות פרי עיטו - "הלל וזמרה"
*1905 - בהקלטות של חברת "קולומביה" הוא שר בליווי מקהלת מעורבת בית הכנסת הפולני בניצוחו של אהרן טרנר.

==קישורים חיצוניים==
* [http://www.lotz-verlag.de/JSCHORR_MAYER.pdf ביוגרפיה קצרה באתר ההוצאה לאור Lotz]
* [https://www.wien.gv.at/wiki/index.php/Mayer_Schorr Wien Geschichte wiki]

==הערות שוליים==

קטגוריה:חזנים אוסטרים
קטגוריה:מלחינים יהודים רומנים
קטגוריה:מלחינים יהודים פולנים
קטגוריה:מלחינים יהודים אוסטרים
קטגוריה:אוסטרים שנולדו ב-1856
קטגוריה:נפטרים ב-1913
עונת 1968/1969 בפוטבול ליג

עונת 1968/1969 הייתה העונה ה-70 של הפוטבול ליג שהיא הייתה הליגה האנגלית הבכירה בכדורגל. העונה החלה ב-10 באוגוסט 1968 והסתיימה ב-17 במאי 1969. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות.איפסוויץ' טאון וקווינס פארק ריינג'רס (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

לידס יונייטד זכתה באליפות בפעם הראשונה בתולדות המועדון.

בסוף העונה לליגת משנה ירדו לסטר סיטי וקווינס פארק ריינג'רס. במקומן לליגה הבכירה עלו דרבי קאונטי וקריסטל פאלאס (בפעם הראשונה בתולדות המועדון).

==כדורגלנים מצטיינים==
ג'ימי גריבס (טוטנהאם הוטספר כבש 27 שערים וזכה בתואר מלך השערים. זאת בפעם השישית בקריירה.

טוני בוק ממנצ'סטר סיטי ודייב מקאי מדרבי קאונטי זכו בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| לידס יונייטד||42||27||13||2||66||26||2.538||40||67 ||זכייה בליגה העפלה לגביע האלופות
|- bgcolor=#FFF5C4
|2|| ליברפול||42||25||11||6||63||24||2.625||39||61||העפלה בגביע ערי הירידים
|-
|3|| אברטון||42||21||15||6||77||36||2.139||41||57
|-
|4|| ארסנל||42||22||12||8||56||27||2.074||29||56
|- bgcolor=#FFF5C4
|5|| צ'לסי||42||20||10||12||73||53||1.377||20||50||העפלה בגביע ערי הירידים
|-
|6|| טוטנהאם הוטספר||42||14||17||11||61||51||1.196||10||45
|-
|7|| סאות'המפטון||42||16||13||13||57||48||1.188||9||45
|-
|8|| וסטהאם יונייטד||42||13||18||11||66||50||1.320||16||44
|- 
|9|| ניוקאסל יונייטד||42||15||14||13||61||55||1.109||6||44 
|-
|10|| וסט ברומיץ' אלביון||42||16||11||15||64||67||0.955||3-||43
|-
|11|| מנצ'סטר יונייטד||42||15||12||15||57||53||1.075||4||42
|-
|12|| איפסוויץ' טאון||42||15||11||16||59||60||0.983||1-||41
|- bgcolor=#99BADD 
|13|| מנצ'סטר סיטי||42||15||10||17||64||55||1.164||9||40||העפלה לגביע אירופה למחזיקות גביע 
|-
|14|| ברנלי||42||15||9||18||55||82||0.671||27-||39
|-
|15|| שפילד וונסדי||42||10||16||16||41||54||0.759||13-||36
|-
|16|| וולברהמפטון וונדררס||42||10||15||17||41||58||0.707||17-||35
|-
|17|| סנדרלנד||42||11||12||19||43||67||0.642||24-||34
|-
|18|| נוטינגהאם פורסט||42||10||13||19||45||57||0.789||12-||33
|-
|19|| סטוק סיטי||42||9||15||18||40||63||0.635||23-||33
|-
|20|| קובנטרי סיטי||42||10||11||21||46||64||0.719||18-||31
|- bgcolor=#F08080
|21|| לסטר סיטי||42||9||12||21||39||68||0.574||29-||30||ירדה ליגה
|- bgcolor=#F08080
|22|| קווינס פארק ריינג'רס||42||4||10||28||39||95||0.411||56-||18||ירדה ליגה
|}

==קישורים חיצוניים==
* [http://www.rsssf.com/engpaul/FLA/1968-69.html נתונים מפורטים מאתר rsssf]

קטגוריה:תחרויות כדורגל ב-1969
קטגוריה:תחרויות כדורגל ב-1968
קטגוריה:עונות בפוטבול ליג
קטגוריה:1968 בממלכה המאוחדת
קטגוריה:1969 בממלכה המאוחדת
עונת 1969/1970 בפוטבול ליג

עונת 1969/1970 הייתה העונה ה-71 של הפוטבול ליג שהיא הייתה הליגה האנגלית הבכירה בכדורגל. העונה החלה ב-9 באוגוסט 1969 והסתיימה ב-2 במאי 1970. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. דרבי קאונטי וקריסטל פאלאס (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אברטון זכתה באליפות בפעם השביעית בתולדות המועדון.

בסוף העונה לליגת משנה ירדו סנדרלנד ושפילד וונסדי. במקומן לליגה הבכירה עלו האדרספילד טאון ובלקפול.

==כדורגלנים מצטיינים==
אסל מוסט ברומיץ' אלביון כבש 25 שערים וזכה בתואר מלך השערים. 

בילי ברמנר מלידס יונייטד זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| אברטון||42||29||8||5||72||34||2.118||38||66 ||זכייה בליגה העפלה לגביע האלופות
|-
|2|| לידס יונייטד||42||21||15||6||84||49||1.714||25||57
|- bgcolor=#99BADD 
|3|| צ'לסי||42||21||13||8||70||50||1.400||20||55||העפלה לגביע אירופה למחזיקות גביע 
|-
|4|| דרבי קאונטי||42||22||9||11||64||37||1.730||27||53
|- bgcolor=#FFF5C4
|5|| ליברפול||42||20||11||11||65||42||1.548||23||51||העפלה בגביע ערי הירידים
|-
|6|| קובנטרי סיטי||42||19||11||12||58||48||1.208||10||49
|- bgcolor=#FFF5C4
|7|| ניוקאסל יונייטד||42||17||13||12||57||35||1.629||22||47||העפלה בגביע ערי הירידים כמחזיקת הגביע
|-
|8|| מנצ'סטר יונייטד||42||14||17||11||66||61||1.082||5||45
|-
|9|| סטוק סיטי||42||15||15||12||56||52||1.077||4||45
|-bgcolor=#bbccff
|10|| מנצ'סטר סיטי||42||16||11||15||55||48||1.146||7||43||העפלה לגביע אירופה למחזיקות גביע כמחזיקת גביע
|-
|11|| טוטנהאם הוטספר||42||17||9||16||54||55||0.982||1-||43
|- 
|12|| ארסנל||42||12||18||12||51||49||1.041||2||42 
|-
|13|| וולברהמפטון וונדררס||42||12||16||14||55||57||0.965||2-||40
|-
|14|| ברנלי||42||12||15||15||56||61||0.918||5-||39
|-
|15|| נוטינגהאם פורסט||42||10||18||14||50||71||0.704||1-||38
|-
|16|| וסט ברומיץ' אלביון||42||14||9||19||58||66||0.879||8-||37
|-
|17|| וסטהאם יונייטד||42||12||12||18||51||60||0.850||9-||36
|-
|18|| איפסוויץ' טאון||42||10||11||21||40||63||0.635||23-||31
|- 
|19|| סאות'המפטון||42||6||17||19||46||67||0.687||23-||29 
|-
|20|| קריסטל פאלאס||42||6||15||21||34||68||0.500||34-||27
|- bgcolor=#F08080
|21|| סנדרלנד||42||6||14||22||30||68||0.441||38-||26||ירדה ליגה
|- bgcolor=#F08080
|22|| שפילד וונסדי||42||8||9||25||40||71||0.563||31-||25||ירדה ליגה
|}

==קישורים חיצוניים==
* [http://www.rsssf.com/engpaul/FLA/1969-70.html נתונים מפורטים מאתר rsssf]

קטגוריה:תחרויות כדורגל ב-1969
קטגוריה:תחרויות כדורגל ב-1970
קטגוריה:עונות בפוטבול ליג
קטגוריה:1969 בממלכה המאוחדת
קטגוריה:1970 בממלכה המאוחדת
פרידריך שור

פרידריך שור (בגרמנית: Friedrich Schorr, 2 בספטמבר 1888 נאג'ווארד, חבל פרטיום - טרנסילבניה, אז ממלכת הונגריה אוסטרו-הונגריה, כיום אוראדיה (רומניה) - 14 באוגוסט 1953) היה זמר אופרה בס-בריטון יהודי אוסטרי, יליד טרנסילבניה. אחרי 1931 היגר לארצות הברית והתאזרח בהן.
שור נודע כאחד מגדולי הבאס-בריטונים של דורו, יש סבורים שהגדול מכולם, והתפרסם בעיקר בגילום התפקידים ווטאן ב"טבעת הניבלונגים" מאת וגנר, והנס זאכס באמני השירה מנירנברג. כמו כן נשארו בזיכרון הקהל הופעותיו כדון פיסארו ב"פידליו של בטהובן.
קולו היה חזק, יציב ועתיר-גוונים, עם מצה-ווצ'ה מרשים ביופיו. בזמרתו הדגיש שור על שמירת קו חלק, לגאטו, בלי זכר של שירה דיבורית. לקראת סוף הקריירה שלו, התווים הגבוהים מאוד נעשו אצלו "עיציים" במקצת, כתוצאה משנים רבות של
שימוש מאומץ.

==ביוגרפיה==
פרידריך שור נולד בשנת 1888 בנאג'ווארד שבמערב טרנסילבניה (בזמנו אזור פרטיום בממלכת הונגריה וכיום אוראדיה, ברומניה), עיר שבה שימש אביו, מאיר שור כחזן למשך עשר שנים. אביו ששימש כחזן בזאנץ ובווינה הצטיין בקול בריטון מעודן. הסב מצד האב, אברהם שור היה חזן בפלטיצ'ן.
שור למד בברנו ובווינה אצל אדולף רובינזון.
הופיע בבכורה בבית האופרה בגראץ והמשיך להופיע בו בשנים 1916-1912. אחר כך שר בבתי האופרה בפראג (1918-1916), בקלן (1933-1923) ובאופרה הממלכתית "אונטר דן לינדן" בברלין בשנים 1931 -1924. זכה בהצלחה רבה גם בהופעותיו בקובנט גרדן בלונדון (1931-1924) ובמטרופוליטן אופרה בניו יורק (1943-1924 ובפסטיבל ביירוית (1933-1925).
שור התיישב ב-1931 בארצות הברית ואחרי 1933 בגלל עליית הנאציזם לשלטון בגרמניה נאלץ להפסיק את הופעותיו בארץ זו.
אתץ שאר חייו חי בניו יורק ושר במטרופוליטן אופרה עד שנת 1943. במהלך הקריירה שלו הופיע רבות באופרות של וגנר לצדם של זמרים שהטיינו בביצוען, כמו פרידה ליידר, לוטה להמן, אליזבת רתברג, לאוריץ מלכיור, קירסטן פלגסטד והלן טראובל.

אחרי פרישתו מן הזמרה פעל כמנצח. כמו כן נודע כמורה לפיתוח קול. עם תלמידיו נמנתה זמרת המצוסופרן נל טנגמן.

פרידריך שור נפטר בפארמינגטון, קונטיקט.

==הקלטותיו==
שור הקליט מספר הקלטות באירופה ובאמריקה באמצעות שיטות אקוסטיות ואלקטרוניות. על אף שכמה מהן, במיוחד אלו שנערכו בארצות הברית, נעשו אחרי שעבר את שיאו האומנותי, עדיין הן מוכיחות את עוצמת קולו ואת מוצקותו, את הדיקציה הברורה שלו, את טכניקות הנשימה המצוינות ואת האקספרסיביות הרגשית הגדולה של ביצועיו. רוב הקלטותיו זמינות על תקליטורים, לרבות מספר ביצועים חיים משנות ה-1930.

==קישורים חיצוניים==

* 

*[http://www.cantabile-subito.de/Bass-Baritones/Schorr__Friedrich/hauptteil_schorr__friedrich.html ביוגרפיה קצרה] באתר cantabile subito

קטגוריה:זמרי אופרה יהודים
קטגוריה:זמרי אופרה אוסטרים
קטגוריה:זמרי בס
קטגוריה:זמרי בריטון
קטגוריה:זמרי אופרה אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1953
עונת 1970/1971 בפוטבול ליג

עונת 1970/1971 הייתה העונה ה-72 של הפוטבול ליג שהיא הייתה הליגה האנגלית הבכירה בכדורגל. העונה החלה ב-15 באוגוסט 1970 והסתיימה ב-5 במאי 1971. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. האדרספילד טאון ובלקפול היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ארסנל זכתה באליפות בפעם השמינית בתולדות המועדון.

בסוף העונה לליגת משנה ירדו ברנלי ובלקפול. במקומן לליגה הבכירה עלו לסטר סיטי ושפילד יונייטד.

==כדורגלנים מצטיינים==
טוני בראון מוסט ברומיץ' אלביון כבש 28 שערים וזכה בתואר מלך השערים. 

פרנק מקלינטוק מארסנל זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ארסנל||42||29||7||6||71||29||2,448||42||65 ||זכייה בליגה העפלה לגביע האלופות
|- bgcolor=#97DEFF
|2|| לידס יונייטד||42||27||10||5||72||30||2,400||42||64|| העפלה לגביע אופ"א 
|- bgcolor=#97DEFF
|3|| טוטנהאם הוטספר||42||19||14||9||54||33||1,636||21||52||העפלה לגביע אופ"א
|- bgcolor=#97DEFF
|4|| וולברהמפטון וונדררס||42||22||8||12||64||54||1,185||10||52|| העפלה לגביע אופ"א
|- bgcolor=#99BADD 
|5|| ליברפול||42||17||17||8||42||24||1,750||18||51||העפלה לגביע אירופה למחזיקות גביע
|- bgcolor=#99BADD 
|6|| צ'לסי||42||18||15||9||52||42||1,238||10||51||העפלה לגביע אירופה למחזיקות גביע כמחזיקת הגביע
|- bgcolor=#97DEFF
|7|| סאות'המפטון||42||17||12||13||56||44||1,273||12||46||העפלה לגביע אופ"א
|-
|8|| מנצ'סטר יונייטד||42||16||11||15||65||66||0,985||1-||43
|-
|9|| דרבי קאונטי||42||16||10||16||56||54||1,037||2||42
|- 
|10|| קובנטרי סיטי||42||16||10||16||37||38||0,974||1-||42 
|-
|11|| מנצ'סטר סיטי||42||12||17||13||47||42||1,119||5||41
|- 
|12|| ניוקאסל יונייטד||42||14||13||15||44||46||0,957||2-||41 
|-
|13|| סטוק סיטי||42||12||13||17||44||48||0,917||4-||37
|-
|14|| אברטון||42||12||13||17||54||60||0,900||6-||37
|-
|15|| האדרספילד טאון||42||11||14||17||40||49||0,816||9-||36
|-
|16|| נוטינגהאם פורסט||42||14||8||20||42||61||0,689||19-||36
|-
|17|| וסט ברומיץ' אלביון||42||10||15||17||58||75||0,773||17-||35
|-
|18|| קריסטל פאלאס||42||12||11||19||39||57||0,684||18-||35
|-
|19|| איפסוויץ' טאון||42||12||10||20||42||48||0,875||6-||34
|-
|20|| וסטהאם יונייטד||42||10||14||18||47||60||0,783||13-||34
|- bgcolor=#F08080
|21|| ברנלי||42||7||13||22||29||63||0,460||34-||27||ירדה ליגה
|- bgcolor=#F08080
|22|| בלקפול||42||4||15||23||34||66||0,515||32-||23||ירדה ליגה
|}

==קישורים חיצוניים==
* [http://www.rsssf.com/engpaul/FLA/1970-71.html נתונים מפורטים מאתר rsssf]

קטגוריה:תחרויות כדורגל ב-1971
קטגוריה:תחרויות כדורגל ב-1970
קטגוריה:עונות בפוטבול ליג
קטגוריה:1970 בממלכה המאוחדת
קטגוריה:1971 בממלכה המאוחדת
פיאט 12 HP

פיאט 12 HP, שנת 1901
פיאט 12 HP, שנת 1901
פיאט 12 HP (באיטלקית: Fiat 12 HP) היא מכונית משפחתית מתוצרת קונצרן הרכב האיטלקי פיאט אשר יוצרה בין השנים 1901–1902. בנוסף יוצר הדגם בתצורות קבריולה.

דגם ה"פיאט 12 HP" היה הדגם הראשון של חברת פיאט אשר יוצר עם מנוע 4 צילינדרים) מורכב משני בלוקים, ואחד הדגמים הראשונים בעולם אשר צויד במנוע מהסוג הנ"ל.

סך הכול יוצרו 106 יחידות.

==תצורות==
* 4 מושבים – טורפדו
* 2 מושבים – טורפדו
* 4 מושבים – קבריולה

== תמונות ==
<gallery>
Fiat 12 HP dell Automobile.jpg| פיאט 12 HP
Fiat 12hp 1901 02.jpg| פיאט 12 HP, שנת 1901
</gallery>

==ראו גם==
* פיאט
* פיאט 4 HP
* פיאט 10 HP
* פיאט Brevetti
* פיאט זירו
* פיאט 70
* פיאט 2B
* פיאט 507
* פיאט 520
* פיאט 521
* פיאט 522
* פיאט 527

==קישורים חיצוניים==

==הערות שוליים==

קטגוריה:דגמי מכוניות שהושקו ב-1901
קטגוריה:מכוניות משפחתיות
קטגוריה:מכוניות קבריולה
קטגוריה:כלי רכב איטלקיים
12 HP